
ประกาศองค์การบริหารส่วนตำบลปากพนังฝั่งตะวันตก
เรื่อง  ปรับปรุงแผนอัตรากำลัง ๓ ปี (๒๕๕๕ - ๒๕๕๗) ครั้งที่ ๓/๒๕๕๕

            
ด้วยองค์การบริหารส่วนตำบลปากพนังฝั่งตะวันตกมีความจำเป็นต้องปรับปรุง             แผนอัตรากำลัง  ๓  ปี (๒๕๕๕ – ๒๕๕๗)   เพื่ออำนวยความสะดวกในการบริหารงาน  เป็นการส่งเสริมความก้าวหน้า  และเป็นการสร้างขวัญและกำลังใจแก่พนักงานส่วนตำบล   โดยให้ปรับปรุงอัตรากำลังดังกล่าว ในปีงบประมาณ  ๒๕๕๖  (แผนอัตรากำลัง ๓ ปี ๒๕๕๕ - ๒๕๕๗)
อาศัยอำนาจตามความในมาตรา  ๑๕  และ  ๒๕ แห่งพระราชบัญญัติบริหารงานบุคคล  ส่วนท้องถิ่น พ.ศ. ๒๕๔๒ และ ข้อ ๒๓ แห่งประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขการบริหารงานบุคคลขององค์การบริหารส่วนตำบล  ลงวันที่   ๙  ธันวาคม  ๒๕๔๕ และแก้ไขเพิ่มเติมถึงฉบับปัจจุบัน ประกอบมติคณะกรรมการพนักงานส่วนตำบลจังหวัดนครศรีธรรมราช ในการประชุม   ครั้งที่  ๑๒/๒๕๕๕   เมื่อวันที่  ๒๔  ธันวาคม   ๒๕๕๕   จึงขอประกาศปรับปรุงแผนอัตรากำลัง  ๓  ปี (พ.ศ. ๒๕๕๕ - ๒๕๕๗) ครั้งที่  ๓/๒๕๕๕  ขององค์การบริหารส่วนตำบลปากพนังฝั่งตะวันตก  โดยกำหนดตำแหน่งเพิ่มเติม ดังนี้
สำนักงานปลัดองค์การบริหารส่วนตำบล 


- ตำแหน่ง  รองปลัดอบต. (นักบริหารงานอบต.๖)   จำนวน  ๑ อัตรา            เลขที่ตำแหน่ง  ๐๐-๐๑๐๑-๐๐๒

จึงประกาศมาเพื่อทราบโดยทั่วกัน
ประกาศ  ณ  วันที่  ๒๘  เดือน  ธันวาคม   พ.ศ. ๒๕๕๕

                                                         ประเสริฐ  แดงเรือง
(นายประเสริฐ  แดงเรือง)
นายกองค์การบริหารส่วนตำบลปากพนังฝั่งตะวันตก

ประกาศองค์การบริหารส่วนตำบลปากพนังฝั่งตะวันตก
เรื่อง  การใช้แผนอัตรากำลัง  ๓  ปี  ประจำปีงบประมาณ พ.ศ.๒๕๕๕-๒๕๕๗
(แก้ไขเพิ่มเติมครั้งที่ ๓ ประจำปีงบประมาณ  พ.ศ.  ๒๕๕๕  )




อาศัยความตามข้อ  ๑๘  แห่งประกาศคณะกรรมการพนักงานส่วนตำบลจังหวัดนครศรีธรรมราช  เรื่องหลักเกณฑ์และเงื่อนไขเกี่ยวกับการบริหารงานบุคคล  ลงวันที่  ๙  ธันวาคม  ๒๕๔๕  แก้ไขเพิ่มเติมถึงปัจจุบัน  ประกอบกับมติคณะกรรมการพนักงานส่วนตำบลจังหวัดนครศรีธรรมราช  ในการประชุมครั้งที่  ๑๒/๒๕๕๕  เมื่อวันที่  ๒๔  ธันวาคม ๒๕๕๕  องค์การบริหารส่วนตำบลปากพนังฝั่งตะวันตก   จึงประกาศใช้แผนอัตรากำลัง ๓ ปี  ประจำปีงบประมาณ พ.ศ. ๒๕๕๕-๒๕๕๗  (แก้ไขเพิ่มเติมครั้งที่ ๓) ประจำปีงบประมาณ  พ.ศ.๒๕๕๖  โดยมีผลบังคับตั้งแต่วันที่  ๒๘  ธันวาคม  ๒๕๕๕  เป็นต้นไป



จึงประกาศให้ทราบโดยทั่วกัน  
ประกาศ  ณ  วันที่  ๒  เดือน  มกราคม  พ.ศ.  ๒๕๕๖
                                                        ประเสริฐ  แดงเรือง
(นายประเสริฐ  แดงเรือง)

นายกองค์การบริหารส่วนตำบลปากพนังฝั่งตะวันตก
